Buyuk Britaniya maxsus xizmatlari mavjud terroristik tahdid tufayli Misrning Sharm-ash-Shayx shahridagi aeroporti orqali 7473 nafar fuqarosini mamlakatga qaytardi. Bu haqda Buyuk Britaniya TIV matbuot xizmatining tvitteri orqali xabar qilindi. Ma’lum qilinishicha, 9 noyabr kuni Sharm-ash-Shayx aeroportidan 11ta reys orqali 2,3 ming nafar britaniyalik olib uchilgan. Qayd etilishicha, elchixona xodimlari britaniyalik sayyohlarning aeroport orqali mamlakatga qaytarilishi jarayonida xizmat qilishmoqda.